Aṭas n yinawen i ɣef i d-mmeslayen yimusnawen n tesnilest yakk d wid n tesnulfawalt, maɛna kra seg-sen kan i d-ibanen, imi tuget deg-sen bḍan inawen-agi n tesnulfawalt ɣef kraḍ n yiḥricen: tasnulfawalt n talɣa, tasnulfawalt n unamek d tusnalfawalt n umerḍil. Xas akken yella wugur deg usismel n kra n tesnulfawalin, anda asuleɣ-nsent yedda deg yiwen n wakud ɣer ugar n yiwen n yinaw, neɣ llan wawalen imaynuten nniḍen weɛren i usismel deg wannawagi neɣ deg wayeḍ.